
Ime operacije:				NAŠE RIBE
Prijavitelj:				LAS Dolina Soče
Projektni partnerji:			Faronika, ribogojstvo in ribištvo d.o.o.
					Ribogojnica LIBO d.o.o.
ZAVOD ZA RIBIŠTVO SLOVENIJA – RIBOGOJSTVO SOČA KOBARID
Začetek in zaključek operacije:	1. 10. 2022 – 30. 8. 2023
Vrednost operacije:			6.974,79 EUR
Upravičeni stroški operacije:		6.030,45 EUR
Zaprošen % sofinanciranja:		50 %
Odobrena vrednost sredstev:		5.125,71 EUR
Operacija je bila s strani Agencija Republike Slovenije za kmetijske trge in razvoj podeželja potrjena z Odločbo o pravici do sredstev št. 33153-25/2020/6 dne 29. 8. 2022.

VSEBINA:
Projekt zagotavlja dodano vrednost na področju akvakulture ter uvaja novo embalažo za nakup svežih rib z namenom ponovne uporabe. Z embalažo za ponovno uporabo se bo razvilo nov način njene uporabe, saj se bo stalne stranke nagovarjalo k ponovni uporabe embalaže. 

V okviru promocijske kampanije se bo nagovarjalo potrošnike k pogostejšemu nakupu svežih rib v ribogojnicah na območju LAS Dolina Soče ter k zdravemu načinu prehranjevanja. Spodbujalo in promoviralo se bo uporabo rib v lokalni kulinariki (ta je klub dobrim pogojem še vedno na precej nizki ravni) in omogočalo nova povezovanja proizvajalcev z uporabniki – gostinci in lokalnimi prebivalci. Sem spadajo tudi promocijske aktivnosti in inovativni načini za spodbujanje prodaje v sklopu prireditev ter organiziranih dogodkov.

Ribe se umeščajo v prehranski piramidi visoko in jih strokovna javnost priporoča kot "zdravo" hrano. Trendi v kulinariki so naklonjeni ribi in ribjim izdelkom. Kljub temu v Sloveniji pojemo zelo malo rib, predvsem sladkovodnih rib. Iz rezultatov anket ugotovimo, da pojemo 11 kg na prebivalca kar je zaskrbljujoče nizko. Ankete kažejo tudi to, da 12% odraslih nikoli ne uživa rib ter da je pri tistih, ki ribe uživajo občutno večji delež morskih kot sladkovodnih rib. Skrbi tudi podatek, da veliko večino rib povprečni potrošnik nakupi v velikih trgovskih centrih, kjer se zaradi prostega pretoka blaga v Slovenijo uvažajo velike količine rib katerim naša riba praktično ne more konkurirati. 

Glavni razlog projekta je, da se potrošnike ozavešča o kakovostnih razlikah pri ribah, o okusih in predstaviti prodajne točke, kjer se naše ribe lahko dobi. 

Gojene sladkovodnih rib iz lokalnega okolja ima v slovenski kulinariki dolgo tradicijo ter velik pomen. Veliki trgovinski sistemi na račun prostega pretoka blaga v Slovenijo uvažajo velike količine cenenih in manj kakovostnih rib, njihova konkurenčna prednost je zgolj nizka cena. 

Priložnost za ribogojce je tako v ozaveščanju potrošnikov o višji kakovosti njihovih izdelkov, ki mora pri odločitvi za nakup odtehtati nekoliko višjo prodajo ceno od konkurenčnih izdelkov na trgovskih policah. 

CILJI:
[bookmark: _Hlk106697459]Glavni cilj projekta je dvigniti prepoznavnost lokalne sveže ribe in s tem vplivati tudi na večje povpraševanje. Vsi se zavedamo pomena rib v prehrani ljudi s tem projektom bomo dali priložnost tako proizvajalcu kot kupcu oz. potrošniku, da se vsak na svojem področju izkažejo. Potrošnikom je potrebno predstaviti kakovost rib, ki so gojene v kakovostni vodi. Kakovost, pa mora pri odločitvi za nakup odtehtati nekoliko višjo prodajo ceno od konkurenčnih izdelkov na trgovskih policah. 
V projektu bomo nabavili embalaža za ponovno uporabo ter izvedli promocijsko kompanijo za širšo javnost  vse z razlogom, da ozaveščamo potrošnika o vključevanju lokalne ribe v jedilnike. 

REZULTATI:
· Nakup embalaže za ponovno uporabo (5,8l 1 paleta in 10,3l 1 paleta – pravokotnih veder)
· Izvedba promocijske kampanje
Spletne povezave Evropske komisije in Evropskega sklada za pomorstvo in ribištvo:
· spletna stran Evropske komisije, namenjene ESPR tukaj
· spletna stran Evropskega sklada za pomorstvo in ribištvo – ESPR tukaj

